 Haddaba, Warbixin Safarka Weftiga Madaxweynaha, Ujeedkiisa iyo meelaha uu marayo iyo weliba cidda ku wehelisa uu ka soo diyaariyey Xafiiska Afhayeenka Madaxtooyada Somaliland oo Nuqul ka mid ahi soo gaadhay wargeyska HUBAAL, waxa uu u dhignaa sidatan:- Madaxweynaha Jamhuuriyadda Somaliland, Mudane, Axmed Maxamed Siilaanyo oo ay wehelinayaan Gudoomiyaha Xisbi Xaakimka Kulmiye, Murashax Muuse Biixi Cabdi, Marwada Koowaad ee Qaranka Somaliland Marwo, Aamina-weris Sheekh Maxamed Jirde, Xubno ka mida golaha Wasiirada, Taliyaha Ciidanka Booliska, Sareeyo guuto Cabdilaahi Fadal iimaan, Masuuliyiin ka tirsan xisbiga Kulmiye oo uu ka mid yahay Wasiirkii hore ee Maaliyada, Mudane Cabdicasiis Maxamed Samaale iyo Masuuliyiin kala duwan oo muhiima ayaa safarkan ay ugu baxeen maanta gobolada bariga Somaliland waxa uu salka ku hayaa qaylo dhaanta abaareed ee ka soo yeedhaysa shacbiga goboladaasi ku dhaqan oo abaar balaadhani ku habsatay dad iyo duunyo wixii ku noolaa deegaamadaasi. 